Lietuvos grūdų supirkimo įmonės 2020 m. spalio mėnesį eksportavo 672,867 tūkst. t grūdų – 71,33 proc. daugiau negu 2019 m. analogišku laikotarpiu. Kviečius (412,209 tūkst. t) Lietuvos grūdų supirkimo įmonės eksportavo į nemažą skaičių šalių: Latviją, Vokietiją, Ispaniją, Prancūziją, Rusiją, Alžyrą, Maroką ir Nigeriją (vidutinė kaina – 183,74 EUR/t). Miežiai (215,247 tūkst. t) buvo eksportuoti į Estiją, Lenkiją, Olandiją, Rusiją, Alžyrą, Saudo Arabiją ir PAR (vidutinė kaina – 157,44 EUR/t). Didžiąją jų dalį (80,3 proc.) sudarė pašariniai miežiai (II klasės). Kvietrugių šių metų spalio mėnesį buvo eksportuota 34,101 tūkst. t – jie eksportuoti į Latviją, Ispaniją, Rusiją ir Alžyrą (vidutinė kaina – 165,06 EUR/t). Rugių eksportuota 9,081 tūkst. t – jie buvo eksportuoti į Latviją, Estiją, Lenkiją, Vokietiją, Ispaniją ir Saudo Arabiją (vidutinė kaina – 157,44 EUR/t), avižos (1,700 tūkst. t) išvežtos į Latviją, Vokietiją, Italiją ir Saudo Arabiją (vidutinė kaina – 151,57 EUR/t).

Šių metų spalio mėnesį eksportuota 50,679 tūkst. t ankštinių augalų grūdų (žirnių ir pupų) – 27,74 proc. didesnis kiekis negu 2019 m. spalio mėnesį. Jie buvo eksportuoti į Latviją, Lenkiją, Nyderlandus, Austriją, Airiją ir Norvegiją (žirnių vidutinė kaina – 210,77 EUR/t, o pupų – 259,05 EUR/t).

Rapsų 2020 m. spalio mėnesį eksportuota 83,358 tūkst. t – daugiau kaip 5 kartus didesnis kiekis negu 2019 m. analogišku laikotarpiu. Jie išvežti į Latviją, Vokietiją ir Belgiją (vidutinė kaina – 372,69 EUR/t).

Šaltinis: ŽŪIKVC (LŽŪMPRIS)

[2020-11-30](https://www.vic.lt/zumpris/2020/11/30/lietuva-2020-m-spalio-menesi-eksportavo-daugiau-grudu/)

[Grūdų ir aliejinių augalų sektoriaus vidaus rinkos apžvalgos](https://www.vic.lt/zumpris/category/grudu-ir-aliejiniu-augalu-sektorius/grudu-ir-aliejiniu-augalu-sektoriaus-vidaus-rinkos-apzvalgos/)